Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. november 14-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 3 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2024. november 14. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2024. október 24. napján volt, amelyen az alábbi, **lejárt határidejű határozatok** születtek:

**112/2024.(X.24.) sz. Önkormányzati hat.:**

*Döntés a 2024. évi önkormányzati tűzifa támogatás biztosításáról, igénylési lehetőség meghirdetéséről*

Harkány Város Önkormányzatának képviselő-testülete a 2024/2025. fűtési idényben az önkormányzat saját tulajdonában álló forrásból térítésmentes önkormányzati tűzifa támogatást biztosít kérelemre.

A támogatásra felhasználható a juttatásra felhasználható készlet mennyiségét 80 m3-ben határozza meg.

Az igénylési lehetőség meghirdetéséről helyben szokásos módon gondoskodik azzal, hogy a kérelmek benyújtásának határideje 2024. november 15. napja 12:00 óra.

A tűzifa kiszállításáról Harkány Város közigazgatási területén az önkormányzat gondoskodik.

Határidő: igénylési lehetőség meghirdetése: azonnal, benyújtási határidő: 2024. november 15. 12:00 óra

Felelős: jegyző

*A mai napig a hivatalhoz 8 db szociális tűzifa iránti kérelem érkezett be.*

**114/2024.(X.24.) sz. Önkormányzati hat.:**

*Döntés a harkányi 599 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 599 hrsz-ú, ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni.**

Határidő: Azonnal

Felelős: Jegyző

*Az érintett ügyvéd a képviselő-testületi döntésről írásban értesítve lett.*

**115/2024.(X.24.) sz. Önkormányzati hat.:**

*Döntés a harkányi 340 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 340 hrsz-ú ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni.**

Határidő: Azonnal

Felelős: Jegyző

*Az érintett ügyfél a képviselő-testületi döntésről írásban értesítve lett.*

**116/2024.(X.24.) sz. Önkormányzati hat.:**

*Döntés a harkányi 810 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 810 hrsz-ú ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni.**

Határidő: Azonnal

Felelős: Jegyző

*Az érintett ügyvéd a képviselő-testületi döntésről írásban értesítve lett.*

**125/2024.(X.24.) sz. Önkormányzati hat.:**

*Döntés a Harkányi Német Nemzetiségi Önkormányzat kérelme ügyében*

Harkány Város Önkormányzat Képviselő-testülete a Harkányi Német Nemzetiségi Önkormányzat kérelmét megtárgyalta és engedélyezi a Malenkij robot kényszermunkára elhurcolt magyarországi német elődök emlékére egy emléktábla elhelyezését a Harkány, Széchenyi tér 19., 4237/2 hrsz-ú önkormányzati ingatlan - Terehegyi faluház -falára.

Határidő: 2024.11.25.

Felelős: Német Nemzetiségi Önkormányzat elnöke

*A Harkányi Német Nemzetiségi Önkormányzat újabb kérelmet nyújtott be, mely alapján véglegesedett, hogy a Faluház előtt, a Széchenyi téren kerülne elhelyezésre egy kimunkált kő ferde síkjára ráhelyezve az emléktábla, a Malenkij robot 80. évfordulója alkalmából.*

**127/2024.(X.24.) sz. Önkormányzati hat.:**

*Döntés Keczeli Mészáros Tibor lakásbérleti szerződés meghosszabbítása iránti kérelméről*

Harkány Város Önkormányzatának Képviselő-testülete Keczeli Mészáros Tibor kérelmezőnek az általa lakott önkormányzati tulajdonú lakás további használatára vonatkozó kérelmét támogatja azzal, hogy Keczeli Mészáros Tiborral 2024. november 1. napjától kezdődően 5 év határozott időre szóló lakásbérleti szerződést köt az önkormányzat tulajdonában álló 7815 Harkány, Táncsics Mihály utca 69. szám alatti 1. számú lakásra vonatkozóan. A lakás bérleti díját havi 60.000.- Ft-ban határozza meg, valamint minden évben a KSH által meghatározott inflációval megnövelt összeggel. A lakásbérleti szerződés elkészítésével megbízza a jegyzőt.

Határidő: lakásbérleti szerződés elkészítésére és aláírására 2024.11.01., bérleti jogviszony lejártára: 2029. október 31.

Felelős: polgármester, jegyző

*A lakásbérleti szerződés 2024.10.25. napján aláírásra került.*

Kérem a T. Képviselő-testületet az alábbi határozati javaslat elfogadására!

**…./2024.(XI.14.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2024.11.08.

Tisztelettel: Bacsáné Dr. Kajdity Petra s.k.

jegyző