

Tárgy: Helyi Esélyegyenlőségi Program felülvizsgálata

**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. 11.14. napján tartandó RENDES ÜLÉSÉRE**

**2.) Napirendi pont**

|  |  |
| --- | --- |
| Előterjesztő: | Bacsáné dr. Kajdity Petra, jegyző  Regényiné dr. Böczi Vera, HEP referens, aljegyző |
| Az előterjesztést készítette: | Regényiné dr. Börczi Vera, HEP referens, aljegyző |
| Véleményezésre megkapta: | Jogi és Szociális Bizottság |
| Megtárgyalta: | Tárgyalja a 2024.11.14-i ülésén |
| Az ügyben korábban hozott határozat/hatályos rendelet: | 173/2022.(XI.17.) Önk-i hat. |
| Szükséges döntés:  Határozat/rendelet | Határozat |
| SZÜKSÉGES TÖBBSÉG: | Egyszerű többség |
| Terjedelem:  Melléklet: | 2 oldal előterjesztés  HEP IT tábla munkaanyag  HEP IT tábla 2024.11.14-től |
| Törvényességi véleményezésre bemutatva: |  |
| Polgármester látta: |  |

**ELŐTERJESZTÉS:** Harkány Város Önkormányzat 2024. november 14. napján tartandó rendes képviselő-testületi ülésére

**ELŐTERJESZTÉS CÍME:** Helyi Esélyegyenlőségi Program felülvizsgálata

**ELŐTERJESZTŐ:** Bacsáné dr. Kajdity Petra jegyző, Regényiné dr. Börczi Vera HEP referens, aljegyző

**ELŐTERJESZTÉST KÉSZÍTETTE**: Regényiné dr. Börczi Vera HEP referensaljegyző

**Tisztelt Képviselő-testület!**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv) 31. § (1) bekezdése alapján a települési önkormányzatoknak ötévente, 5 évre szóló helyi esélyegyenlőségi programot (továbbiakban: HEP) kell elfogadniuk, melyben - a (2) bekezdés szerint - helyzetelemzést kell készíteni a hátrányos helyzetű társadalmi csoportok – különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára – oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket. 2021-től hatályos szabályozás értelmében a HEP-ben a településszintű problémákat, az egyes célok kapcsolódását az országos szakmapolitikai stratégiákhoz, valamint önkormányzatok közötti együttműködésben megvalósuló intézkedés esetében az együttműködés bemutatását is meg kell határozni.

A helyi esélyegyenlőségi programot az e törvény és a felhatalmazása alapján kiadott kormányrendeletben - a helyi esélyegyenlőségi programok elkészítésének szabályairól és az esélyegyenlőségi mentorokról szóló, 321/2011. (XII.27.) Korm. rendelet (továbbiakban Korm. rendelet) -meghatározott szempontok és eljárásrend, valamint azok figyelembevételével a társadalmi felzárkózásért felelős miniszter által közzétett „MÓDSZERTANI ÚTMUTATÓ a helyi esélyegyenlőségi programok elkészítésének szempontjaihoz és a program felülvizsgálatához” című dokumentum alapján kell elkészíteni.

Az Ebktv. 31.§ (6) bekezdése szerint a települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.

A HEP érvényessége 5 év, melyet 2 évente kötelező felülvizsgálni az Ebktv. 31.§ (4) bekezdésének megfelelően, amely szerint a helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

Jelenleg Harkány Város 3. HEP-je van hatályban „Harkány Város Helyi Esélyegyenlőségi Program 2022-2027.” címmel. A két évvel ezelőtti felülvizsgálat során a HEP elkészítésére vonatkozó szabályok változása okán a HEP intézkedési tervén túl a teljes dokumentum, a helyzetelemzés áttekintése és átdolgozása is szükséges volt. Erre tekintettel a felülvizsgálat alapján a HEP módosítása helyett új, 5 évre szóló HEP elfogadására tettünk javaslatot, melyet a képviselő-testület 173/2022. (XI.17.) Önk-i határozattal elfogadott. Jelenleg ezen dokumentum első felülvizsgálata esedékes 2024.11.17-i határidővel.

A felülvizsgálat részletszabályait a Korm. rendelet 6.§-a tartalmazza az alábbiak szerint:

A települési önkormányzat vizsgálja felül a helyi esélyegyenlőségi programot.

A felülvizsgálatnak ki kell terjednie

a) arra, hogy a helyzetelemzés továbbra is helytálló-e,

b) a lejárt határidejű intézkedések teljesülésére és eredményeinek felmérésére.

c) a módszertani útmutatónak való megfelelőségre.

(3) Ha a felülvizsgálat alapján szükséges, a települési önkormányzat

a) módosítja a helyi esélyegyenlőségi programot, vagy

b) új helyi esélyegyenlőségi programot fogad el.

(4) A felülvizsgálatot a TEF által működtetett esélyegyenlőségi mentori hálózat munkatársai segítik.

Tekintettel arra, hogy két évvel ezelőtt a módosult módszertani útmutatónak megfelelően a HEP helyzetelemzése átdolgozásra került, az jelenleg is helytálló és a módszertani útmutatónak megfelelő, jelenleg kizárólag az intézkedési tervben foglaltak teljesülésének, eredményeinek felmérésére, ez alapján az intézkedési terv (IT tábla) módosítására tettünk javaslatot. A felülvizsgálat elvégzése érdekében 2024. november 11. napján HEP fórumot szerveztünk a hátrányos helyzetű társadalmi csoportokkal foglalkozó szervezetek képviselői részvételével, melynek eredményét, javaslatait a mellékelt IT táblákba beépítettük.

Az előterjesztéshez az IT tábla módosítására vonatkozó javaslatot csatoljuk az alábbiak szerint:

* IT tábla munkaanyag: a módosuló intézkedések áttekinthetősége érdekében a munkaanyagot is csatoljuk, melyben piros betűszínnel szerepelnek a levételre kerülő intézkedések, zöld betűvel illetve sárga háttérrel pedig a módosítani vagy újként felvételre javasolt intézkedések
* IT tábla módosított, a felülvizsgálat eredményeként a HEP-be 1. számú mellékletként beépülő, a HEP szoftverből előállított állapota, amely a határozat mellékletét is képezi.

A fentiekre tekintettel a HEP felülvizsgálata tárgyában a következő határozati javaslatot terjesztem a tisztelt képviselő-testület elé:

**Határozati javaslat**

*Döntés Harkány Város Önkormányzatának 2022-2027. évre szóló Helyi Esélyegyenlőségi Programja 2024. évi felülvizsgálatáról*

Harkány Város Önkormányzatának Képviselő-testülete a „Helyi Esélyegyenlőségi Program Harkány Város Önkormányzata 2022-2027.” című dokumentum 2024. évi felülvizsgálatát elvégezte, és a felülvizsgálat alapján úgy határoz, hogy a határozat mellékletét képező módosított intézkedési tervet, egyben az ezen intézkedési tervvel módosított Helyi Esélyegyenlőségi Programot elfogadja.

Határidő: 2024. 11. 17.

Felelős: HEP referens, polgármester

Harkány, 2024. 11. 11.

Regényiné dr. Börczi Vera HEP referens, aljegyző sk.