Tárgy: Harkányi Városgazdálkodási Kft. vezető tisztségviselői jogviszonnyal, felügyelő bizottsággal kapcsolatos döntés

Mellékletek: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024.11.14-i RENDES ÜLÉSÉRE**

**5.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 3 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. november 14. napján tartandó rendes képviselő-testületi ülésére**

**ELŐTERJESZTÉS CÍME: Harkányi Városgazdálkodási Kft. vezető tisztségviselői jogviszonnyal, felügyelő bizottsággal kapcsolatos döntés**

**ELŐTERJESZTŐ: Baksai Endre Tamás polgármester**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

Harkány Város Önkormányzata 100% arányban tulajdonosa a Harkányi Városgazdálkodási Kft-nek. A képviselő-testület 2023. szeptember 04. napján tartott ülésén támogatta a Harkányi Városgazdálkodási Zrt. egyszerűsítésének tervét, a társasági forma módosításának lehetőségét, tekintettel arra, hogy ez a cég még egy egészen más gazdasági környezetben jött létre, és annak működési feltételei is az eredeti, 2016-os feladatok nagyságrendjéhez lettek igazítva. (115/2023. (IX.04.) K. t. határozat)Az átalakítás előkészítése ezt követően megkezdődött és 2023. november 29., 2024. április hó 18. és 2024. október hó 24. napján megtartott Képviselő-testületi ülésein a képviselő-testület meghozta a szükséges döntéseket az átalakulás lefolytatása érdekében. A Pécsi Törvényszék Cégbírósága az átalakulást 2024. november hó 08. napjával (változás időpontja: 2024. november 09.) bejegyezte.

2024. november hónapjában lejár mind a vezető tisztségviselő (Marosi-Melles András), mind a felügyelőbizottsági tagok (Remmert Ferenc, Hosszúné Dávid Éva Margit, Monostori Zsolt János), és a könyvvizsgáló (Ügyvitel Technika Kft, személyében felelős könyvvizsgáló: Rudolf Zsolt) jogviszonya is, ezért szükséges az ezzel kapcsolatos döntések meghozatala.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) – (2) bekezdése szerint *„A köztulajdonban álló gazdasági társaságnál felügyelőbizottság létrehozása kötelező. (2) A köztulajdonban álló gazdasági társaság felügyelőbizottsága – ha törvény eltérően nem rendelkezik – három természetes személy tagból áll, kétszáz millió forintot meghaladó jegyzett tőkéjű gazdasági társaság esetében legalább három, legfeljebb hat természetes személy tagból áll.”*

A javadalmazásra vonatkozó szabályokat a Taktv. 6. §-a tartalmazza:

*„6. § (1) A köztulajdonban álló gazdasági társaság igazgatósága elnökének e jogviszonyára tekintettel megállapított díjazása nem haladhatja meg a mindenkori kötelező legkisebb munkabér hétszeresét, illetve az igazgatóság többi tagja esetében a mindenkori kötelező legkisebb munkabér ötszörösét.*

*(2) A köztulajdonban álló gazdasági társaság felügyelőbizottsága elnökének e jogviszonyára tekintettel megállapított havi díjazása nem haladhatja meg a mindenkori kötelező legkisebb munkabér ötszörösét, illetve a felügyelőbizottság többi tagja esetében a mindenkori kötelező legkisebb munkabér háromszorosát. E díjazáson kívül a köztulajdonban álló gazdasági társaság felügyelőbizottságának tagja – az igazolt, a megbízatásával összefüggésben felmerült költségeinek megtérítésén kívül – más javadalmazásra nem jogosult.*

*(3) A köztulajdonban álló gazdasági társaság igazgatósága elnökének vagy más tagjának, továbbá felügyelőbizottsága elnökének vagy más tagjának e jogviszonyára tekintettel a megbízatás megszűnése esetére juttatás nem biztosítható.*

*(4) Egy természetes személy legfeljebb egy köztulajdonban álló gazdasági társaságnál betöltött vezető tisztségviselői megbízatás, valamint legfeljebb egy köztulajdonban álló gazdasági társaságnál betöltött felügyelőbizottsági tagság után részesülhet javadalmazásban.”*

A fenti változások átvezetése szükséges a Társaság alapító okiratában, és a változások benyújtása a Pécsi Törvényszék Cégbíróságához. A Társaság alapító okiratában a tevékenységi körök időközben történő változásainak átvezetése is szükséges.

A Taktv. 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének, így azt a felügyelőbizottsági ülést követően tudja tárgyalni a képviselő-testület. Tervek szerint a felügyelő bizottsági ülésre jelen képviselő-testületi ülést megelőzően kerül sor.

Szükséges tehát döntést hozni:

* az ügyvezető személyéről, a megbízatás határidejéről, és a díjazásról
* felügyelőbizottsági tagok személyéről és díjazásáról (kinevezésük a Taktv. alapján mindenképpen határozott időre, öt évre szól),
* könyvvizsgáló személyéről a felügyelő-bizottsági döntést követően,
* alapító okiratban a tevékenységi körök módosításáról,
* 7815 Bajcsy-Zsilinszky utca 15. szám alatti telephely alapító okiratból történő törléséről,
* egységes szerkezetű alapító okirat elfogadásáról.

Az alapító okirat tervezete a képviselő-testületi ülést megelőzően kerül elküldésre vagy közvetlen a testületi ülés előtt kiosztásra.

Fentiekre tekintettel az alábbi határozati javaslat elfogadását javasoljuk a Tisztelt Képviselő-testületnek:

**Határozati javaslat**

*Alapítói határozat*

*Tulajdonosi döntések a Harkányi Városgazdálkodási Kft. vonatozásában*

1.) Harkány Város Önkormányzatának Képviselő-testülete, mint kizárólagos tulajdonos a Harkányi Városgazdálkodási Kft. Alapító okiratát az előterjesztés szerinti tartalommal módosítja, a módosított és egységes szerkezetbe foglalt alapító okiratot e határozat mellékletét képező tartalom szerint elfogadja.

2.) A Képviselő-testület a Harkányi Városgazdálkodási Kft. ügyvezetői feladatainak ellátásával 2024. november 25. napjától 2025. február 15. napjáig tartó határozott időre megbízási szerződés keretében ………………………………………………. alatti lakost bízza meg. A képviselő-testület az ügyvezető díjazását a mindenkori kötelező legkisebb munkabér ……………………… állapítja meg A megbízási szerződés megbízóként történő aláírására a képviselő-testület felhatalmazza a polgármestert.

3.) A képviselő-testület a Harkányi Városgazdálkodási Kft. felügyelő bizottságának tagjaivá 2024. november 22-től 2029. november 21. napjáig tartó határozott időre az alábbi személyeket választja meg: ………………………………………………. szám alatti, ………………………………………………. szám alatti, valamint ………………………………………………. szám alatti lakosokat. A képviselő-testület a felügyelő-bizottsági tagok javadalmazását az alábbiakban határozza meg: a felügyelőbizottság (saját tagjai sorából megválasztott) elnökét a mindenkori legkisebb munkabér ……………….. megfelelő, míg tagjait a mindenkori legkisebb munkabér ………………. megegyező javadalmazás illesse meg.

5.) A képviselő-testület a könyvvizsgálói feladatok ellátásával az Ügyvitel Technika Kft.-t (7800 Siklós, Felszabadulás u. 44. 1. em. 120. ajtó), személyében felelős könyvvizsgáló: Rudolf Zsolt) bízza meg ………………….. Ft/hó megbízási díj mellett 2024. november 22-től 2029. november 21. napjáig.

6.) A képviselő-testület hozzájárul a székhely megváltozásához a 7815 Harkány, Petőfi Sándor utca 2-4. székhely törlésével, és a székhelynek a 7815 Harkány Belterület 1/53. hrsz. alatti ingatlanra történő bejegyzésével. A képviselő-testület hozzájárul a 7815 Bajcsy-Zsilinszky utca 15. szám alatti telephely törléséhez.

7.) A képviselő-testület felhatalmazza a polgármestert, valamint az ügyvezetőt a módosításhoz szükséges okiratok aláírására. A képviselő-testület felhatalmazza az ügyvezetőt a változások Pécsi Törvényszék Cégbíróságához történő benyújtására.

Határidő: értelem szerint, a benyújtásra a változástól számított harminc napon belül

Felelős: polgármester, ügyvezető

**Harkány, 2024. 11. 08.**

**Bacsáné dr. Kajdity Petra**

**jegyző**