Tárgy: Siklósi Rendőrkapitányság kapitányságvezetői kinevezésének véleményezése

Mellékletek: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024.11. 14-i RENDES ÜLÉSÉRE**

**4.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1 oldal előterjesztés  2 oldal melléklet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. november 14. napján tartandó rendes képviselő-testületi ülésére**

**ELŐTERJESZTÉS CÍME: Siklósi Rendőrkapitányság kapitányságvezetői kinevezésének véleményezése**

**ELŐTERJESZTŐ: Baksai Endre Tamás polgármester**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

Dr. Szijártó István rendőrfőkapitány arról tájékoztatta Harkány Város Önkormányzatát, hogy 2024. november 01-jei hatállyal Korontos Zoltán r. ezredes urat bízta meg a Siklósi Rendőrkapitányság kapitányságvezetői feladatainak ellátásával. Kinevezését 2024. december 01-jei hatállyal tervezi.

A rendőrségről szóló 1994. évi XXXIV. törvény 8.§-a tartalmazza a rendőrségi együttműködés szabályait, többek között a helyi önkormányzatokkal. A 8. § (2) bekezdése alapján: *„A rendőrkapitányság, a határrendészeti kirendeltség és a más helyi rendőri szerv vezetőjének kinevezését megelőzően a kinevezési jogkör gyakorlója kikéri az illetékességi területen működő települési – Budapesten a fővárosi kerületi – önkormányzatok képviselő-testületének, illetve a fővárosi önkormányzat által közvetlenül igazgatott terület tekintetében a fővárosi önkormányzat közgyűlésének a véleményét. Rendőrfőkapitány esetében a vármegyei (fővárosi) önkormányzat képviselő-testületének véleményét kell kérni. A szükségessé váló felmentésről az illetékes önkormányzatokat – az érintettel történő közléssel egyidejűleg – tájékoztatni kell.”*

Rendőrfőkapitány Úr megkeresésében bemutatta és hosszan méltatta szakmai életújtát Korontos Zoltán r. ezredes úrnak, melyet jelen előterjesztéshez csatolunk. Megállapítható, hogy a kapitányságvezetői kinevezéshez szükséges valamennyi feltétellel és kvalitással rendelkezik.

Fentiekre tekintettel az alábbi határozati javaslat elfogadását javasoljuk a Tisztelt Képviselő-testületnek:

**Határozati javaslat**

*Siklósi Rendőrkapitányság kapitányságvezetői kinevezésének véleményezéséről*

Harkány Város Önkormányzat Képviselő-testülete Korontos Zoltán r. ezredesnek a Siklósi Rendőrkapitányság kapitányságvezetőjévé 2024. december 01-jei hatállyal történő kinevezésével egyetért, azt támogatja.

A képviselő-testület felkéri a jegyzőt, hogy a döntésről értesítse a Baranya Vármegyei Rendőrfőkapitányság vezetőjét.

Határidő: azonnal

Felelős: jegyző

**Harkány, 2024. 11. 08.**

**Bacsáné dr. Kajdity Petra**

**jegyző**